Ha valamelyik folyamat nem megy akkor próbáld meg szétbontani kisebb részekre és gyakorold külön. Hosszabb távú célokat fel kell bontani kisebb részcélokra, lépésekre. A csípő és vállkörzést is egy külön fejezetként lehet váltogatva gyakorolni. Időnként kellenek a rövid gyors intenzív futások kifulladásig, és kellenek a hosszú futások is, mert olyankor lehet a legjobban a test emlékezetébe "írni" a helyes mozdulatsort. Vigyázat helytelen mozdulatsort is be lehet írni és gyakorolni...! Lásd álcaépítésnél... Időnként amikor nagyon nagyon jól megy érdemes megállni és vizualizálva, emlékezve memorizálni, végiggondolni a kellemes jó érzést ami közben ért minket. Ilyenkor nagyon mélyre rögződik a helyes futásélmény és sokat segít legközelebb. A nagyobb távok megtétele közben holtpontok jelentkeznek, ezek kezelése rugalmasságot igényel: van hogy bele kell gyalogolni, van hogy tovább kell nyomni - ez sokmindentől függ. Mindkét megoldás rendben van amíg a futás rendszeresen minden napos tevékenység.
A légzéshez kell a hasizomzat erősítése is. Az elrúgáshoz kell a békázás. Az elme edzéséhez pedig más elterelő de a pszichés struktúrát megtartó gyakorlatok mint pl a zsonglőrködés három vagy több labdával. Sokat számít ha a kép meditáció előtt leülünk és akár pálcikaemberek formájában de lerajzoljuk a futás folyamatát. A gyakorlat végzése közben - vizualizációs meditáció a futásról otthon, gyakorlás kint, pihenés, nyújtás - észre fogjuk venni a fejlődést - több alkalommal tér vissza a pihenések után az az érzés hogy mennyivel jobban megy mint múltkor... (igen pihenőnapok kellenek néha oké hetente egy mondjuk de egyénfüggő...)